Φασολάδα από την Ήπειρο με δυόσμο και ρίγανη
Μια παραδοσιακή ηπειρώτικη συνταγή φασολάδας με ψιλά φασόλια και μυρωδικά. Βάλτε και καυτερή πιπεριά, μην την φοβηθείτε, της πάει πολύ.
250 γρ. φασόλια ψιλά, μουλιασμένα, 2 καρότα, χοντροτριμμένα, 1 μικρή καυτερή πιπεριά (αν θέλουμε), 2 κρεμμύδια ξερά, ψιλοκομμένα, 1 κουτ. σούπας πελτές ντομάτας, 1 κουτ. γλυκού δυόσμος ξερός, 1 κουτ. γλυκού ρίγανη ξερή, 100 ml ελαιόλαδο, αλάτι, φρεσκοτριμμένο πιπέρι
Για να φτιάξουμε την ηπειρώτικη φασολάδα με δυόσμο και ρίγανη, ξεκινάμε βράζοντας τα φασόλια με το καρότο, την πιπεριά, 800 ml νερό και αλατοπίπερο για περίπου 1 ώρα ή μέχρι να μαλακώσουν. Παράλληλα, σε ένα τηγάνι ζεσταίνουμε το ελαιόλαδο σε μέτρια φωτιά και σοτάρουμε τα κρεμμύδια για 2-3 λεπτά, να ροδίσουν. Προσθέτουμε τον πελτέ, τον δυόσμο, τη ρίγανη και αλατοπίπερο, ανακατεύουμε και αδειάζουμε στην κατσαρόλα. Αφήνουμε το φαγητό να πάρει μια βράση και σερβίρουμε.
Καρότα,Όσπρια,Φασόλια,Vegan,Νηστίσιμα,Χορτοφαγικά